《西平乐（用耆卿韵）》
宋代·朱雍

夜色娟娟皎月，梅玉供春绪。不使铅华点缀，超出精神淡伫。休使残英如雨。清香眷恋，只恐随风满路。散无数。

江亭暮。鸣佩语。正值匆匆乍别，天远瑶池缟毂，好趁飞琼去。忍孤负、瑶台伴侣。琼肌瘦尽，庾岭零落，空怅望、动情处。画角哀时暗度。参横向晓，吹入深沈院宇。

作者简介：约公元一一六二年前后在世字、里、生卒年均不详，约宋高宗绍兴末前后在世。绍兴中，尝上书乞召试贤良。著有梅词二卷，《花庵词选》行于世。